МАТЕРИЈАЛ ЗА НАСТАВНУ ЈЕДИНИЦУ: СТИЛСКЕ ФИГУРЕ  
ОДЕЉЕЊА: 8/1,  8/3  
НАСТАВНИЦА: СНЕЖАНА БИШЕВАЦ    

ЕПИТЕТ - употребљава се уз другу реч (именицу) да би се истакла њена посебна својства и значи ,,придодато". То су најчешће придеви или друге именице.  
СУНЧАН дан             БЕЛО лице           пшеница БЕЛИЦА 

ПОРЕЂЕЊЕ - стилска фигура којом се појмови, лица или предмети пореде по сличности. 
,,Узми ме за руку пажљиво  КАО мати".   

СЛОВЕНСКА АНТИТЕЗА - поређење по супротности и карактеристично је за народно стваралаштво.  
,,ИЛИ ГРМИ ИЛ СЕ ЗЕМЉА ТРЕСЕ"   -  питање  
,,НИТИ ГРМИ НИТ СЕ ЗЕМЉА ТРЕСЕ"  -  порицање  
,,ВЕЋ ПУЦАЈУ НА ГРАДУ ТОПОВИ"  -   одговор  

МЕТАФОРА - заснива се на пренесеном значењу речи и обично се назива скраћеним поређењем у коме се изоставља оно што се пореди, а истиче предмет с којим се пореди.  
,,Очију твојих да није 
Не би били НЕБА 
У слепом нашем стану"  

МЕТОНИМИЈА – веза двају појмова на основу њихове логичке зависности.   
Читам ЊЕГОША.          Појео са целу ЧИНИЈУ ПУДИНГА.    
Он живи од својих ДЕСЕТ ПРСТИЈУ.

ПЕРСОНИФИКАЦИЈА - уметничко средство којим се стварима и апстрактним појмовима придају особине живих бића.  
,,Пучина плава СПАВА".       ,,Љут јатаган о појасу ,,РЕЖИ" 

СИМБОЛ - је фигура или ознака апстрактних појмова помоћу конкретних предмета.  
лисица - ЛУКАВСТВО          гавран - НЕСРЕЋА          Милош Обилић - ЈУНАШТВО 

АПОСТРОФА - стилско изражајно средство у коме се песник директно обраћа природи, одсутним лицима или покојницима.  
,,ВИНОГРАДИ, збогом умиљати  
Збогом, ГРОЖЂЕ, нећу те ја брати!"  

ГРАДАЦИЈА - ређање појединости при опису предмета или догађаја.  
,,Као младо ВИНО  
као плахе КИШЕ 
као МОРЕ кад узгиба, запени..."  

КОНТРАСТ (АНТИТЕЗА) - поређење по супротности.  
,,ЈА БОСИЉАК СЕЈЕМ, МЕНИ ПЕЛИН НИЧЕ".  

ХИПЕРБОЛА - претерарано увеличавање или умањивање.  
Прави се мањи од МАКОВОГ ЗРАНА.     Полетео је НЕБУ ПОД ОБЛАКЕ.  

ОНОМАТОПЕЈА  - стилска фигура којом се подражавају гласови и звукови из природе.  
ветар ФИЈУЧЕ                поток ЖУБОРИ          вода КЛОКОЋЕ  

АЛЕГОРИЈА - ова стилска фигура се добија (препознаје) када метафору проширимо  на целу слику, на више стихова или строфа, односно радњи.    
,,КО СЕ ДИМА НЕ НАДИМИ  
ТАЈ СЕ ВАТРЕ НЕ НАГРЕЈА".

ИРОНИЈА - средство уметничког изражавања у ком у речи добијају супротни смисао од оног  који имају у свом уобичајеном (основном) значењу. 
Он ми је заиста ПОМОГАО. (одмогао)  

САРКАЗАМ - пооштрена иронија која прелази у вређање. Карактерише је заједљив и понижавајићи тон.  
,,Твој је синак јунак био  
ако је умео КАМЕН ГРИСТИ  
МОРА ДА СЕ УГОЈИО".  

АСОНАНЦА - наизменична употреба вокала у реченичном низу или стиху.  
,,...мУченици стари и јУнаци који УмирахУ на срашномУ кољУ ".  

АЛИТЕРАЦИЈА - исти сугласник се употребљава у низу речи или стиху.  
ШуШтањем   лиШћа   и  Шапатом   киШе...

ПАЖЊА!!!  У овом материјалу су све стилске фигуре које се обрађују у осмом разреду (и раније) и биће вам од помоћи при изради задатака.   
ЗАДАЦИ ИЗ ЗБИРКЕ ЗА ПОЛАГАЊЕ ЗАВРШНОГ ИСПИТА: 70,71,72,73,127,128,129,130,131,132,198,199,200,265,300,319,448.  
УРАДИТЕ ЗАДАТКЕ И НЕМОЈТЕ ИХ СЛАТИ НА МЕЈЛ.  ПРЕГЛЕДАЋУ ВАШЕ ЗБИРКЕ КАДА СЕ ВРАТИМО У ШКОЛУ.